system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pUioara de Jos, Alba?
assistant
Uioara de Jos (în trecut Ciunga, în ) este o localitate componentă a orașului Ocna Mureș din județul Alba, Transilvania, România.

Date geografice 
Altitudine medie: 395 m.

Istoric 
Așezare neolitică și daco-romană.

Pe Harta Iosefină a Transilvaniei din 1769-1773 (Sectio 140) localitatea apare sub numele de „Csungva”. La cca 1 km sud de localitate exista în acel timp o mică mănăstire românească, notată pe hartă ca „Wallachisches Kloster Monaster”.

În anul 1963 la Uioara de Jos, în punctul numit "La Pârloage", s-au descoperit 42 de morminte de incinerație, datând din secolele VIII-IX.

Satul este atestat în documentele din secolul al XIII-lea sub denumirea de Terra Ciungua.

Siturile arheologice de la Uioara de Jos din punctul “Grui” sunt înscrise pe lista monumentelor istorice din județul Alba, elaborată de Ministerul Culturii și Patrimoniului Național din România în anul 2010.

Lăcașuri de cult 
Vechea mănăstire. E amintită în conscripția episcopului Atanasie Rednic din 1765. In 1774 avea doi călugări. Averea: loc arător de 6 găleți și 2 mierțe, fânaț de 10 care de fân, o vie și o pădure. Interiorul mănăstirii avea 170 orgii (stânjeni vienezi) lungime și 96 orgii lățime. Călugării erau greco-catolici. În 1775 Filoteu Laszlo dă egumenului Teodosie de aici o scrisoare de recomandare pentru cerșit. Teodosie era egumen și la 1783, cum se deduce dintr'o scrisoare a lui Ignatie Darabant din 12 februarie 1783 trimisă preotului Samoilă Laday din Băgau.
 Biserica „Adormirea Maicii Domnului“.
 Biserica „Sf. Nicolae“.

Obiective turistice 
 Două așezări neolitice (locuire civilă). Datare: Neolitic.
 Situl arheologic din punctul “Grui” (1,5 km sud de marginea satului, la izvorul Văii Ciunga). Așezare preistorică și din epoca migrațiilor (locuire civilă). Datare: Epoca Bronzului, Epoca migrațiilor, Hallstatt, Eneolitic.

Vezi și 
Lista monumentelor istorice din județul Alba

Legături externe 
 
 CIMEC (raport de cercetare arheologică) 
 CIMEC (siturile arheologice de la Uioara de Jos)
 Repertoriul așezărilor rurale din Dacia romană (vezi Ciunga)
 Repertoriul așezărilor rurale din Dacia romană (vezi Uioara de Jos)
 Piese de podoabă și vestimentație la grupurile etnice din Transilvania (sec.VII-XII)
 Ocna Mureș – prezentare generală (referat)
 Harta Uioara de Jos

Note

Galerie de imagini 

Uioara de Jos, Ocna Mureș